ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02650052448

ตามหนังสือ ด่วนที่สุด ที่ กท 0403/2026 ลว. 12 เมษายน 2566
ขอความช่วยเหลือให้ซ่อมแซมไฟฟ้าส่องสว่างริมทางดับ บริเวณตลอดทั้งเส้นถนนเลียบคลองทวีวัฒนา แขวงทวีวัฒนา เขตทวีวัฒนา กรุงเทพมหานคร (ผู้ร้องไม่ระบุจุดสังเกตแน่ชัด)  เนื่องจากผู้ร้องแจ้งว่า ตลอดทั้งเส้นถนนเลียบคลองทวีวัฒนา 2 ฝั่งข้างทาง ประสบปัญหาไฟฟ้าส่องสว่างริมทางดับ เป็นช่วงๆ ระยะทางประมาณ 8 กิโลเมตร ส่งผลให้ได้รับความเดือดร้อนเป็นอย่างมากในช่วงเวลากลางคืน ประสบปัญหามาเป็นระยะเวลา 1 ปีแล้ว เบื้องต้นผู้ร้องเคยแจ้งเรื่องไปยังการไฟฟ้านครหลวง (ผู้ร้องไม่ระบุหมายเลขโทรศัพท์แน่ชัด) ปรากฏว่า เจ้าหน้าที่แจ้งว่า พื้นที่ดังกล่าว อยู่ในความรับผิดชอบของกรมทางหลวง จนถึงปัจจุบัน(วันที่ 3 พฤศจิกายน 2565) ยังคงไม่ได้รับการแก้ไขปัญหากรณีดังกล่าวแต่อย่างใด ด้วยเหตุนี้ ผู้ร้องจึงประสงค์ให้หน่วยงานที่เกี่ยวข้องเร่งพิจารณาซ่อมแซมไฟฟ้าส่องสว่างริมทางดับตลอดทั้งเส้นถนนเลียบคลองทวีวัฒนา เพื่อบรรเทาความเดือดร้อนของผู้ร้องและประชาชนที่สัญจรผ่านบริเวณดังกล่าวต่อไป นั้น //ปัจจุบัน วันที่ 19 กรกฎาคม 2566 สำนักงานปลัดสำนักนายกรัฐมนตรี  ประสานกรุงเทพมหานคร เพื่อโปรดพิจารณาเร่งรัดการดำเนินการ เนื่องจากสำนักงานปลัดสำนักนายกรัฐมนตรียังมิได้ทราบผลการพิจารณาแต่อย่างใด


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata